text: Yderligere to dømt i sag om omfattende handel med narkotika
  11 januar 2016 kl. 13.20
  To mænd på henholdsvis 22 og 46 år fra Sønderborg er nu dømt i en sag om omfattende handel med narkotika i Sydjylland.
  Efter to tilståelsessager er yderligere to nu dømt i stor narkosag. I dag blev en 22 årig mand fra Sønderborg idømt to år og tre måneders fængsel. Sammen straf som en 46 årig mand blev idømt den 6. januar.
  De to mænd er dømt for handel med narko bl.a. amfetamin, kokain og hash.
  Senioranklager Rikke Brændgaard-Nielsen er tilfreds med, at sagerne via tilståelserne har kunnet afgøres hurtigt.
  -Der er tale om alvorlig kriminalitet, og Syd- og Sønderjyllands Politi har efterforsket sagen intensivt. Vi er glade for, at hele sagen nu har kunnet afsluttes med de to seneste domme, siger Rikke Brændgaard-Nielsen i en pressemeddelelse fra politiet.
  I forvejen er ni personer idømt til sammen 20 års fængsel.
  